**A BELÜGYMINISZTÉRIUM 2018. I. FÉLÉVI JOGALKOTÁSI MUNKATERVE**

|  | Jogszabály | Cím | A jogszabálytervezet várható közzétételének időpontja | Jogalkotási feladat indokolása |
| --- | --- | --- | --- | --- |
| 1. | Korm. rendelet | **A biztonsági okmányok védelmének rendjéről szóló 86/1996. (VI. 14.) Korm. rendelet módosítása** | 2018. 02. 09. | Az okmánybiztonsági felülvizsgálat tapasztalatai szerint az okmányinformatikai védelmi kategóriák követelményeinek felülvizsgálata, valamint a normaszöveg pontosítása is szükséges. |
| 2. | Korm. rendelet | **Az iparbiztonsági ellenőrzés és a telephely biztonsági tanúsítvány kiadásának részletes szabályairól szóló 92/2010. (III. 31.) Korm. rendelet módosítása** | 2018. 02. 09. | A módosítás célja a Paksi Atomerőmű kapacitásának fenntartásával kapcsolatos beruházásról, valamint az ezzel kapcsolatos egyes törvények módosításáról szóló 2015. évi VII. törvény 3. § (1) bekezdésében meghatározott telephely biztonsági tanúsítvány kiadására, valamint az iparbiztonsági ellenőrzés és a telephely biztonsági tanúsítvány kiadásának részletes szabályairól szóló 92/2010. (III. 31.) Korm. rendeletben meghatározott, az egyszerűsített telephely biztonsági tanúsítvány kiadására vonatkozó eljárásrend összhangba hozása. |
| 3. | miniszteri rendelet | **A fejezeti és központi kezelésű előirányzatok felhasználásának rendjéről** | 2018. 02. 12. | Az államháztartásról szóló 2011. évi CXCV. törvény 28. § (1) bekezdése szerint a fejezetet irányító szerv vezetője az általa irányított fejezetbe sorolt kiadási előirányzat felhasználásának szabályait - az államháztartás központi alrendszerébe tartozó költségvetési szervek kiadási előirányzata és a társadalombiztosítás pénzügyi alapjai előirányzatai kivételével - az államháztartásért felelős miniszter egyetértésével kiadott rendeletben állapítja meg.  A központi költségvetésről szóló törvény elfogadását követően a fejezeti kezelésű előirányzatok felhasználásáról szóló rendeletet, szabályzatot a fejezetet irányító szerv vezetője haladéktalanul felülvizsgálja és módosítja. |
| 4. | miniszteri  rendelet | **Az igazságügyi alkalmazottak szolgálati jogviszonyáról szóló 1997. évi LXVIII. törvénynek az igazságügyi szakértői intézmény igazságügyi alkalmazotti állományát érintő végrehajtásáról szóló 53/2016. (XII. 16.) BM rendelet módosítása** | 2018. 02. 26. | 2017. szeptember 1-jén lépett hatályba az igazságügyi alkalmazottak szolgálati jogviszonyáról szóló 1997. évi LXVIII. törvény módosítása, a végrehajtási szabályt ehhez hozzá kell igazítani. |
| 5. | miniszteri rendelet | **Egyes vízügyi tárgyú miniszteri rendeletek módosításáról** | 2018. 02. 28. | Mivel az árvízvédelmi töltések létesítésénél, és magánál az árvízi védekezéseknél irányadó mértékadó árvízszintek az elmúlt években több folyó tekintetében is megváltoztak, az új árvízi követelmények kihatással vannak a magyarországi települések veszélyeztetettségi besorolására is. A megvalósult beruházások ugyanis csökkentik a települések árvizeknek való kitettségét, így ennek megfelelően módosításra kerül a 18/2003. (XII. 9.) KvVM-BM rendeletben a települések veszélyeztetettségi besorolása.  A kiemelt jelentőségű vízilétesítmények köre változik, hiszen a Vásárhelyi-terv továbbfejlesztése keretében megvalósult a Szamos-Kraszna közi-tározó és Beregi-tározó. Az érintett 97/2007. (XII. 23.) KvVM rendelet ezért kiegészül a fenti tározók műtárgyainak felsorolásával. |